ભારત અને ઝિબાબ્વે વચ્ચે આજે હરારેમાં બીજી ટી20 મેચ રમાઇ હતી. સીરીઝની બીજી મેચમાં ઝિમ્બાવ્બેએ ટોસ જીતીને પ્રથમ બેટિંગ પસંદ કરી હતી. ભારતીય ફાસ્ટ બોલરોએ આજે શાનદાર પ્રદર્શન કરતા ઝિબાબ્વેને 20 ઓવરનાં અંતે 9 વિકેટનાં નુકસાને 99 રન જ બનાવી શક્યું હતું. સૌથી મહત્વની બાબત રહી કે મેચ દરમિયાન ચાર વિકેટ બરિંદર સરને લીધી જ્યારે ત્રણ વિકેટ બુમરાહે લીધી હતી. ઝિમ્બાવ્બેની પ્રથમ વિકેટ ચિભાભા (10) પડી હતી જે ત્રીજી ઓવરમાં બરિંદર સરનનો શિકાર બન્યો હતો. ત્યાર બાદ પાંચમી ઓવર મહત્વની રહી જેમાં બરિંદરે એક જ ઓવરમાં ત્રણ વિકેટ ઝડપી હતી.